open-index/open-wikipedia-markdown huggingface dataset:
Ден на победата над Јапонија

**Денот на победата над Јапонија** (исто така познат како **Ден на** **победата во Тихиот Океан**) е денот кога капитулирала царска Јапонија во Втората светска војна, со што всушност се ставил крај на војната. Овој празник се однесува на денот кога било објавено соопштението за капитулација на Јапонија - 15 август 1945 година во Јапонија; но исто така и на денот кога официјално бил потпишан документот за капитулација - 2 септември 1945 година, со што и официјално завршила Втората светска војна.

Во Обединетото Кралство како Ден на победата над Јапонија се прославува 15-ти Август, а во САД официјалната комеморација се одржува на 2 септември.

На 2 септември 1945 година, на воениот брод Мисури во Токискиот Залив формално била потпишана капитулацијата. Во Јапонија, 15 август е познат како „Ден на жалост за погинатите во Војната и молитва за мир“ (戦没者を追悼し平和を祈念する日, Senbotsusha o tsuitōshi heiwa o kinensuru hi). Ова име било усвоено во 1982 година со декрет издаден од Јапонската влада.

## Капитулација

### Настани пред капитулацијата
На 6 и 9 август 1945 година, сојузниците фрлиле атомски бомби врз Хирошима и Нагасаки. На 9 август, Советскиот Сојуз ѝ објавил војна на Јапонија. На 10 август, Јапонската влада ја соопштила својата намера да се предаде според условите од Постдамската Декларација.

По оваа вест започнале прослави низ целиот свет.

### Прифаќање на Потсдамската декларација
На 15 август 1945 година (кратко време по пладне по јапонско време), царот Хирохито објавил дека Јапонија ги прифаќа условите од Постдамската декларација; изјавата била емитувана преку радио. Претходно истиот ден, јапонската влада преку Радио Токио објавила соопштение дека „наскоро ќе ја прифатат Потсдамската резолуција“, и ги советувала своите сојузници да се предадат со испраќање депеша до американскиот претседател Хари Труман преку Швајцарската дипломатска мисија во Вашингтон. На 14 август во седум часот попладне (летно време во Вашингтон) Труман на националната телевизија објавувил дека официјалниот настан на потпишување на капитулацијата е закажан за 2 септември.

Затоа што Силите на оската во Европа се предале три месеци претходно (Ден на победата во Европа), Денот на победата над Јапонија се смета како крај на Втората светска војна, иако мировниот договор меѓу Јапонија и повеќето сојузници бил потпишан дури во 1952 година, а меѓу Јапонија и Советскиот Сојуз во 1956 година.

## Поврзано
* Постдамска декларација
* Ден на победата во Европа
* Ден на ретроцесија, во Тајван (Република Кина)
* Нултиот час
* Атомски бомбардирања на Хирошима и Нагасаки

## Наводи

Категорија:Празници во септември
Категорија:Празници во август
Категорија:Последици од Втората светска војна
Категорија:Настани во септември 1945
Категорија:Настани во август 1945
Категорија:1945 во Јапонија
Категорија:Капитулација на Јапонија
Категорија:Статии со текст на традиционален кинески
Категорија:Последици од Втората светска војна во Јапонија
Категорија:Последици од Втората светска војна во САД
Надја Петровиќ

**Надја Петровиќ** (р.  во Битола) — македонска академска сликарка од домашно и меѓународно значење која живее и работи во Скопје и во Фиренца.

## Образование
Петровиќ е родена во Битола. Уште во пораната младост учествувала на Малиот битолски Монмартр, каде ја освоила Плакетата „Македонија“. Почнала да освојува разни признанија во странство, освојувајќи медали и награди во Бугарија, Португалија и Кина во периодот од 2002 до 2003 г. Средното образование го завршила во гимназијата „Таки Даскало“ во Битола, по што во 2009 г. посетувала неколку курсеви на Централниот колеџ „Св. Мартин“ во Лондон. Во 2010 г. го продолжила образованието на Академијата за ликовни уметности во Фиренца (*Accademia di Belle Arti di Firenze*), дипломирајќи во 2013 г. на отсекот за сликарство и цртање. Во 2017 г. магистрирала при Одделот за визуелна уметност и нови јазични изразувања на истата академија.  Истата година ја посетувала и Европската економска школа во Фиренца, каде го завршила образованието за управување во уметноста и културата.

## Работа и стил
Петровиќ твори дела од фигуративната уметност со големи размери, кои сепак вклучуваат и елементи на апстракција, симболично значење, како и елементи на концептуалност. Според признанието на авторката, главната тема во нејзините дела е човекот и неговите состојби како резултат на неговото дејствување.

## Дела
Надја Петровиќ има изработено голем број на дела, групирани во серии. Некои од нив се следниве:

* „Под кожата“ (*Under the Skin*) — серија од 2016 г.
* „Звукот на тишината“ (*Sound of Silence*) — серија од 2017 г.
* „Привид на стварност“ (*Illusion of Reality*) — серија од 2018 г.

## Одржани изложби
;Групни
* Музеј на американската уметност „Бигс“ во Довер, Делавер, САД (2019)
* Придружен настан при Венецијанското биенале (2019)
* „Галерија МЦ“, Њујорк (2019)
* „Арт Сан Диего“, Сан Диего (2018)
* „Арт бокс Њујорк“, Њујорк (2018)
* Изложбено-собирен центар „Месе“, Виена (2018)
* Ликовна галерија „Брик лејн“, Лондон (2017)

;Самостојни
* „Под кожата“ (НЛБ Галерија, Скопје, 2017)
* „Кршливоста на светулките“ (Музеј на град Скопје, 15-30 март 2023)

## Наводи

## Надворешни врски

* Официјално мрежно место на Надја Петровиќ 
* Профил на Инстаграм
* Интервју со Надја Петровиќ за ''Женски Магазин'', 9 септември 2019 г.
* Уметничка соработка на Петровиќ со Браќата Тавитјан како претставници на „Зилџан“ и гитаристот Френк Гамбале

Категорија:Македонски сликари
Категорија:Италијански сликари
Категорија:Луѓе од Битола
Седешница

десно|мини|250x250пкс| Седешница на Крвавец
**Седешница** — вид на жичница, направа за превоз на луѓе и товари. Седешниците најчесто се користат во скијалиштата, за превоз на скијачи. Постојат два вида седешници: фиксни и исклучни. Фиксните, како што навестува името, се фиксирани на челичен кабел. Овие направи се прилично бавни (брзини од 2–3&nbsp;m/s). Исклучните, како што сугерира името, на станиците се исклучуваат од челичниот кабел и забавуваат. Овие уреди се побрзи (најчесто нивната брзина е 5&nbsp;m/s). Во зависност од бројот на седишта постојат седешници: едноседи, двоседи, троседи, четириседи, шестоседи и осумседи.

Категорија:Жичници
Категорија:Зборови што ги нема во ТРМЈ
Влечница

[мини|Влечница со Т-котва во [Оре (Шведска)|Оре, Шведска.]]
**Влечница** или **ски-лифт** — вид на жичница, направа за превоз на скијачи и сноубордери. Нејзиниот принцип се состои во влечење на скијачот кон врвот со тоа што тој останува на патеката да се лизга по снегот по целиот терен, со помош на „котва“ што ја влече ротирачки кабел. Затоа, овој вид на инсталација бара одржување за целата патека која се наоѓа директно под кабелот што се кружи.

Некогаш многу распространети, денес преовладуваат жичниците (седешници и гондоли) заради поголемиот капацитет и поголемата удобност. Денес, влечниците најчесто се наоѓаат на падини за почетници, мали скијалишта и периферни падини. Тие, исто така, често се користат за пристап до скијачките патеки на ледниците, бидејќи нивните потпори може да се закотват во мразот на ледникот поради помалите сили и повторно да се порамнат поради движењето на ледникот.

Влечниците имаат некои недостатоци во споредба со жичниците: бараат поголема вештина на корисниците и може да бидат тешки за некои почетници и деца; понекогаш им недостига соодветен пат назад до патеката; снежната површина мора да биде континуирана; релативно се бавни и имаат помал капацитет.

Влечниците имаат некои предности во однос на жичниците: скијачите можат да се пуштат од „котвата“ пред да стигнат до врвот; често можат да продолжат да работат во услови на ветер премногу силен за седешници; бараат помалку одржување и се многу поевтини за инсталирање.

## Наводи

Категорија:Жичници
Категорија:Зборови што ги нема во ТРМЈ
Обршански манастир

**Обршански манастир** — манастир во јужниот дел на Македонија, во близина на селото Обршани.

## Местоположба

Манастирот е надвор од селото, подигнат на слична местоположба на месноста Црквиште, што ја има наведено во своите истражувања антропологот Јован Трифуноски. Месноста ја има забележано дека се наоѓала 500 метри североисточно од селото.

## Градби

Во склоп на манастирот влегуваат една црква, конак, чешма и помошни објекти.

### Црква „Успение на Пресвета Богородица“

Црквата е единствениот храм во манастирот.

### Конаци

На 22 јули 2018 година бил осветен камен-темелник за изградба на конак во селото Обршани од страна на митрополитот Петар Преспанско-пелагониски.

## Галерија


Податотека:Обршански манастир.jpg|Конакот во изградба
Податотека:Обршански манастир 2.jpg|Свети води


## Наводи

## Надворешни врски


Категорија:Обршани
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Музеј Моко

**Музеј Моко (Modern Contemporary Museum, Модерен современ музеј)** — независен музеј сместен во Амстердам, Холандија и Барселона, Шпанија, посветен на изложување на модерна и современа уметност. Музејот е основан со мисија да привлече поширока и помлада публика и да ја направи уметноста достапна за јавноста.
алт=Museum in Amsterdam|мини|208x208пкс
Музејот Моко во Амстердам се наоѓа на Музеумплејн (македонски: Музејски плоштад), во историската Вила Алсберг, градска куќа дизајниран во 1904 година од страна на Едуард Кајперс внук на Пјер Кајперс, дизајнер на Централната станица на Амстердам  и Рајксмузејот. Градската куќа била една од првите резиденции во приватна сопственост на Музејскиот плоштад и останала таква до 1939 година. Музејот Моко ги отворил своите врати во април 2016 година.

Музејот Моко во Ла Рибера, Барселона е во историската Палау Сервељо-Гиудис, поранешна приватна резиденција на благородничкото семејство Сервељо до 18 век. Зградата вклучува делови од претходна градба од 15 век, за што сведочи внатрешниот двор, заоблените скалила со столбови, капителите и лајсните од ренесансниот тип. Исто така, Палау Сервељо има импресивен готски фасаден влез.

## Наводи

## Надворешни врски
* https://mocomuseum.com/

Категорија:Ликовни музеи и галерии во Холандија
Категорија:Музеи во Амстердам
Категорија:Музеи на модерна уметност
Крањска Гора (скијачки центар)

**Скијачкиот центар Крањска Гора** — најстариот скијачки центар во Словенија, отворен во 1948 година на Крањска Гора во Горењска. Центарот е поделен на пет дела низ општината: Мојстрана, Крањска Гора, Планица, Подкорен 1 и Подкорен 2. Вкупната должина на скијачките патеки за алпско скијање изнесува 20 км, а за крос-кантри скијање 40 км. Има и Забавен парк за сноубордери.

## Скијачки патеки
мини|240x240пкс| Лифтот Vitranc 1 во декември 2005 година

## Поврзано
* Крањска Гора

## Надворешни врски
* http://www.kr-gora.si/eng/winter  - Официјално мрежно место(Англиски)
* Skimap.org – Крањска Гора
* ФИС Светски куп – Крањска Гора – освојувачи на медали

Категорија:Координати на Википодатоците
Категорија:Скијачки центри во Словенија
Кулиното

**Кулиното** ― скијалиште во северниот дел на Пирин во Пиринскиот дел на Македонија, Бугарија. Сместен на 1400 метри надморска височина, се наоѓа на 12 километри од гратчето Мехомија и 20 километри од ски-центарот Банско.

## Наводи

* Bulgariaski.com

Категорија:Скијачки центри во Бугарија
Паничиште

**Паничиште** (бугарски: Паничище) ― одморалиште во Бугарија. Се наоѓа на планината Рила, 3 км (10 км со автомобил) југоисточно од гратчето Сапарева Бања и недалеку од Дупница. На 1.350 метри надморска височина лежи на границата на Националниот парк Рила. Не само што е скијалиште со спортски центар за различни спортови, туку е и спа-центар.

Во 2009 година бил изграден воздушна жичарница за да се избегне опасен стрмен дел од патеката од и до Седумте Рилски Езера. Времето на патување помеѓу терминалите е 16 минути.
мини| Жичарницата во Паничиште и Рилските Езера.

## Надворешни врски

* Bulgariaski.com
* Хотели и колиби во Паничиште  (на бугарски)
Категорија:Рила
Категорија:Скијачки центри во Бугарија
Категорија:Ќустендил (област)
Крањска Гора

**Крањска Гора** (словенечки: *Kranjska Gora*; ) — населба во Општина Крањска Гора во северозападна Словенија со околу 1.500 жители. Населбата е центар на општината Крањска Гора и важен туристички и зимски спортски центар. Областа е дел од историскиот регион Горењска. Населбата сега е вклучена во Горењскиот статистички регион. Се наоѓа крај реката Сава Долинка, на тромеѓато помеѓу Словенија, Австрија, Италија.

Околу центарот на старото село изграден е нов, претежно туристички дел од населбата со хотели, апартмани и викендички, рекреативни содржини, продавници и жичарници, како и скијачки патеки и мрежа од велосипедски и пешачки патеки.

На Крањска Гора се одржуваат меѓународни скијачки натпревари во алпско скијање во Витранц и скијачки скокови на Планица .

Крањска гора ја опфаќа и туристичката населба Јасна покрај истоименото езеро покрај патот за Вршич и делови од главната населба

## Историја
Се верува дека Крањска Гора била населена во 11 век од Словенци од Карантанија. Во 14 век низ градот поминувал трговскиот пат до Тарвизио. Во 1431 година, грофовите од Цеље изградиле замок во Вила Баса (сега дел од Тарвизио), кој му припаѓал на градот до 1848 година. Крањска Гора била нападната од Османлиите во 1476 година. Во 1870 година била изградена железничка пруга до Крањска Гора.

## Наводи

Категорија:Општина Крањска Гора
Категорија:Градови во Словенија
Пршевица

**Пршевица** () ― скијалиште на Стара Планина во Бугарија. Се наоѓа на 1,300 м надморска височина, се наоѓа на 25 км од Враца.

## Надворешни врски

* Bulgariaski.com

Категорија:Скијачки центри во Бугарија
Категорија:Стара Планина
Цигов Чарк

мини| Поглед на Цигов Чарк.
**Цигов Чарк** () ― скијалиште во западните Родопи во Бугарија. Се наоѓа на 900–1000 метри надморска височина и се наоѓа на 8 километри од гратчето Батак и 24 километри источно од Велинград. Одморалиштето се наоѓа во близина на вештачката акумулација Батак.

## Надворешни врски

* Bulgariaski.com

Категорија:Скијачки центри во Бугарија
Категорија:Пазарџик (област)
Узана

**Узана** () ― зимско одморалиште и скијалиште во Бугарија. Се наоѓа во подножјето на врвот Исполин на 1.420 м надморска височина, во близина на Природниот парк Бугарка на Стара Планина. Се состои од големи ливади опкружени со шума. Висината варира од 1.220 до 1.350 м. Најдолгата патека е 1.300 м. Најблискиот голем град е Габрово, околу 22 км далеку. Одморалиштето со своите 15 хотели обезбедува туристички можности во текот на целата година.

Околните места на Узана се погодни за спелеологија, скијање, и качување по карпи. Во регионот има можности за културен туризам. Во блискиот отворен етнографски музеј Етара, луѓето можат да научат повеќе за бугарските занаети. Соколскиот манастир се наоѓа на неколку километри од Узана.

Туризмот во околината на Узана започнал во 1937 година кога на јужната страна на ливадата била изградена првата вила наречена Узана.

Узана е дом на ретки цветни видови вклучени во Црвената книга на загрозени видови.

Тоа е почетната положба на многу планински правци, како и на врвовите Шипка и Бузлуџа.

## Географско средиште
Узана е и географско средиште на Бугарија. Пунктот на самото географско средиште бил отворен во декември 1991 година од тогашниот претседател на Република Бугарија – д-р Жељу Желев. Од 2008 година, местото е вклучено во Националното туристичко движење „100 туристички места на Бугарија“ на број 19, заедно со Архитектонско-етнографскиот комплекс Етар, Националниот музеј за образование и Куќата на хуморот и сатирата.

## Поврзано

* Природен парк Бугарка
* Архитектонско-етнографски комплекс Етар
* Габрово
* Споменик на слободата (Шипка)
* Превој Шипка
* Национален парк Централен Балкан

## Наводи
 

## Надворешни врски

* Информативен центар Узана
* Туристички информации за Бугарија
* Општина Габрово
Категорија:Скијачки центри во Бугарија
Категорија:Стара Планина
Категорија:Габрово (област)
Тирено-Адријатико 2021

**Тирено-Адријатико 2021** — 56. издание на велосипедската етапна трка Тирено-Адријатико, која се одржала помеѓу 10 и 16 март како петти настан во сезоната на Светската турнеја.

## Екипи

Бидејќи Тирено-Адријатико е настан од Светската турнеја, сите деветнаесет UCI World Tour екипи биле автоматски поканети и се обврзани да учествуваат на трката. Шест професионални континентални екипи биле поканети, со што била заокружена главната група од 25 екипи. Секоја екипа настапила со по седум возачи, со што на почетокот имало 175 возачи. Од овие возачи, 159 ја завршиле трката.

## Рута

## Етапи
### Етапа 1

### Етапа 2

### Етапа 3

### Етапа 4

### Етапа 5

### Етапа 6

### Етапа 7

## Завршен пласман

## Поредок

* На втората и третата етапа, Кејлеб Јуан, кој бил втор во бодовниот пласман, ја носел виолетовата маичка, бидејќи првопласираниот Ваут ван Ерт ја носел сината маичка како предводник на генералниот пласман.
* На четвртата етапа, Давиде Балерини, кој бил четврти во бодовниот пласман, ја носел виолетовата маичка, бидејќи првопласираниот Ваут ван Ерт ја носел сината маичка како предводник на генералниот пласман, второпласираниот Матје ван дер Пул носел маичка како холандски национален друмски првак, а третопласираниот Жилијан Алафилип носел маичка како светски друмски првак.
* На петтата и седмата етапа, Мадс Вирц Шмит, кој бил втор во планинскиот пласман, ја носел зелената маичка, бидејќи првопласираниот Тадеј Погачар ја носел сината маичка како предводник на генералниот пласман. На шестата етапа, Вирц Шмит, кој паднал на третото место во планинскиот пласман, уште ја носел зелената маичка, бидејќи првопласираниот Тадеј Погачар ја носел сината маичка, а второпласираниот Матје ван дер Пул носел маичка како холандски национален друмски првак.
* На петтата етапа, Жоао Алмеида, кој бил трет во пласманот за млад возач, ја носел белата маичка, бидејќи првопласираниот Тадеј Погачар ја носел сината маичка како предводник на генералниот пласман, а второпласираниот Серхио Игита носел маичка како колумбиски национален друмски првак.
* На шестата и седмата етапа, Еган Бернал, кој бил втор во пласманот за млад возач, ја носел белата маичка, бидејќи првопласираниот Тадеј Погачар ја носел сината маичка како предводник на генералниот пласман.

## Список на учесници

## Наводи

## Надворешни врски
* 
* 
* 

Категорија:Тирено-Адријатико
Категорија:Светска турнеја на UCI 2021
Категорија:Италија во 2021 година
Алеко (скијалиште)

**Алеко** () ― скијалиште на планината Витоша во Бугарија сместена во северното подножје на врвот Малак Резен (2191 м), во сливот на Јанчевска Река што истекува на исток кон селото Бистрица.

Алеко е главен туристичко и зимско спортско средиште на Витоша, кој нуди сместување во вилата Алеко (1820 м) и неколку хотели, и неколку седешници, влечници и скијачки патеки, кафетерии и ресторани и училишта за скијање и сноуборд. Најстарата и најпозната ски патека е Стената, додека најдолгата и најтешката е „Витошко Лале“ првично изградена за Зимската универзијада 1983 одржана на Витоша. Денес, Алеко е меѓу најдобрите бугарски скијалишта заедно со Банско во Пирин, Боровец во Рила и Пампорово на Родопите.

Местото е достапна со гондолска жичарница од 6,27 километри од софиското предградие Симеоново и по пат од предградието Драгалевци. Алеко е и почетна точка на голем број туристички патеки кои водат до Црн Врв (бугарски: Черни връх)и понатаму на југ до селата Чујпетлово и Јарлово, до природниот резерват Бистришко Браниште на исток и до Златните Мостови на северозапад.

Споменик на блиската Мечја Полјана (бугарски: Меча поляна“) го слави министерот за надворешни работи на Бугарија, Иван Башев кој загина во декември 1971 година во снежна бура што ја зафатило областа. Ваквите несреќи не се невообичаени за Витоша, со несоодветно опремени или преуверени посетители преплавени од брзото влошување на времето. Алеко е главната база на мрежата на планинската служба за спасување на планината Витоша.

Алеко го има своето име од истоимената вила изградена во 1924 година (втора во Бугарија по вилата Скакавица во планината Рила), именувана по писателот Алеко Константинов кој го организирал првото групно искачување на Црн Врв на 27 август 1895 година.

## Галерија

Податотека:Stenata.jpg|Скијачката патека Стената на скијалиштето Алеко


## Поврзано

* Витоша
* Малак Резен
* Црн Врв

## Надворешни врски

* Bulgaria Ski: Витоша
* Планина Витоша
* Витоша
* Парк на природата Витоша . Мрежна страница.
* Zone Bulgaria: Витоша 
* Карта на Витоша .

Категорија:Скијачки центри во Бугарија
Категорија:Витоша
Категорија:Софија (област)
Бодрост

**Бодрост** () ― туристичко и скијачко одморалиште близу Горна Џумаја, Пиринскиот дел на Македонија, Бугарија. Бодрост е сместен во долината на Бистрица, 30 км источно од Горна Џумаја на околу 1250 м н.в. Тоа е влезна точка кон Националниот парк Рила. Бодроската колиба е сместена во одморалиштето.

## Надворешни врски

* Мрежна страница на Националниот парк Рила
* Околината на Горна Џумаја 
Категорија:Географија на Пиринска Македонија
Категорија:Скијачки центри во Бугарија
Трета оперативна зона на НОВ на Македонија

**Трета оперативна зона на НОВ на Македонија** ― Нејзиниот штаб бил формиран во почетокот на април, 1943 година.
мини|Извештај од акциите на одредите од Третата оперативна зона на НОВ и ПОМ

## Територија
Третата оперативна зона го опфаќала подрачјето источно од железничката линија Велес-Гевгелија, со градовите Велес, Кавадарци и Гевгелија. Со формирањето на Втората македонска бригада, на 20 декември 1943 година, со наредба од Главниот штаб на НОВ и ПОМ, бил укинат штабот на зоната. Во почетокот на август 1944 година, ова подрачје било припоено кон Втората оперативна зона со наредба на Главниот штаб на НОВ и ПОМ. Со истата наредба, се предвидувало оваа зона да го покрива просторот на поранешната Четврта оперативна зона (источна Македонија), каде што должностите на штабот на зоната ги вршел штабот на Четвртата македонска бригада, а од крајот на септември Штабот на педесеттата дивизија. Оваа состојба се задржала до крајот на октомври 1944 година, кога се формирани корпусните области.

## Состав
Под команда на штабот биле НОПО „Добри Даскалов“ и НОПО „Сава Михајлов“, а подоцна ѝ баталјонот „Страшо Пинџур“, Вториот баталјон и диверзантски групи.

* Тихомир Милошевски - командант при нејзиното формирање
* Никола Минчев - командант на Третата оперативна зона
* Лазар Калајџиски - заменик командант
* Коле Канински - политички комесар на Вториот баталјон на Третата оперативна зона
* Цветко Узуновски - политички комесар
* Мито Хаџивасилев - Јасмин - заменик политички комесар

## Поврзано

* Прва оперативна зона на НОВ на Македонија
* Втора оперативна зона на НОВ на Македонија
* Четврта оперативна зона на НОВ на Македонија
* Петта оперативна зона на НОВ на Македонија

## Наводи

Категорија:Македонија во Втората светска војна
Категорија:НОБ
Рујиште

**Рујиште** ― планина (Велико Рујиште, 1,656, и Мало Рујиште, 1,381 м) и скијалиште сместено помеѓу надморска височина од 1,052 м и 1,175 м во Општина Мостар, Босна и Херцеговина. Се наоѓа во планинскиот венец Прењ.

## Поврзано

* Список на планини во Босна и Херцеговина

## Наводи
 
Категорија:Херцеговско-неретвански кантон
Категорија:Планини во Босна и Херцеговина
Категорија:Скијачки центри во Босна и Херцеговина
Категорија:Координати кои не се на Википодатоците
Монтекампјоне

десно|мини|250x250пкс|Поглед на Монтекампјоне.
**Монтекампјоне** (италијански: Montecampione) ― скијачко одморалиште во Валкамоника, Ломбардија, северна Италија. Дел од комуните Артоњe и Пjан Камуно, се наоѓа на 60 км од Бреша и 95 км од Милано, во близина на езерото Изео и работи од средината на декември до крајот на март.

Монтекампјоне е најблиското скијалиште до миланскиотмеѓународен аеродром Орјо ал Серио.

## Статистика

* Лифтови: 11
* Капацитет на лифт: 18.000 на час
* Текови: 23 (околу 65 км)
* Барови: 12 вклучувајќи ложи
* Висина: 1,200-2,050 м
* Вертикална: 850 м
* Станици:
** 1,200 м - Алпјаз
** 1,400 м - Секундино
** 1,800 м - План

Продавниците за изнајмување скии се на 1.200 м и 1.800 м.

## Надворешни врски

* Информации за одморалиштето
* Оператор на лифт
* Водич за одморалиште

Категорија:Бреша (покраина)
Категорија:Скијачки центри во Италија
Мариборско Похорје (скијачки центар)

**Скијачкиот центар Мариборско Похорје** () — најголемиот скијачки центар во Словенија, кој се наоѓа јужно од Марибор, на планинскиот венец Похорје во Долна Штаерска.

Центарот е составен од три дела: долна секција „*Снежен стадион* “, средна секција „*Болфенк*“ и горна секција наречена „*Арех*“. Во центарот има патеки за алпско скијање со должина од 42 км (на северната страна), патеки за нордиско скијање со должина од 27 км и  на 10 км патека за ноќно скијање. Овој центар е познат по своето натпреварување *„Златна лисица“* и трките од Светскиот куп за жени во велеслалом и слалом, кои се одржуваат од 1964 година.

## Ски лифтови
мини|200x200пкс| Поглед на Похорје од Марибор
мини|200x200пкс| Туристичкото село Болфенк

### Снежен стадион

* Долна секција (325 метри - 1050 метри)

### Болфенк

* Средна секција (937 метри - 1150 метри)

### Арех

* Горна секција (927 метри - 1327 метри)

## Надворешни врски
* 
* Snow-forecast.com &#x2013; Мариборско Похорје &#x2013; веб камери
* Ski Map.org &#x2013; Марибор Похорје
* Светски куп ФИС – Марибор – освојувачи на медали

Категорија:Општина Хоче-Сливница
Категорија:Градска општина Марибор
Категорија:Координати на Википодатоците
Категорија:Похорје
Категорија:Скијачки центри во Словенија
Априка

[лево|мини|300x300пкс| Панорама на [Паланка|гратчето.]]
**Априка** ― гратче и седиште на истоимената општина (комуна) во покраината Сондрио, Ломбардија, северна Италија. Се наоѓа на истоимениот премин, најповолниот што ги поврзува Валтелина со Вал Камоника.

Нејзиниот главен извор на приход е туризмот, користејќи ги своите географски области за да понуди можности за скијање (зима) и планински велосипедизам (лето).

## Збратимени градови

*  Борго Вал ди Таро, Италија
*  Лењано, Италија

## Надворешни врски

* ApricaOnLine
* Видеа од скијање во Априка
* Слики од Априка во зима 

Категорија:Општини во Сондрио (покраина)
Категорија:Скијачки центри во Италија
Категорија:Градови и паланки во Ломбардија
Карталкаја

**Карталкаја** (турски: Kartalkaya) ― скијалиште сместено во планинините Керолу, во покраината Болу, Турција.

## Опис
Карталкаја има соодветни услови за алпско скијање, ски турнеи и крос-кантри скијање. Многу е потивко и поевтино во текот на неделата поради викендските тренери од Истанбул и Анкара.

Времетраењето на сезоната на скијање е 120 дена во годината, помеѓу 20 декември и 20 март.

Најблискиот град е Болу, оддалечен 54 км. Карталкаја се наоѓа на 4 часа од Меѓународниот аеродром Есенбоа, во Анкара, и 6 часа од Mеѓународниот аеродром Ататурк или Меѓународниот аеродром Сабиха Ѓокчен, во Истанбул, со автобус.

## Надворешни врски

* Kartalkaya Weather Forecast, Snow Report and Resort Information, Snow-forecast.com (на англиски) 
* Wintersports resort in Turkey, skiing, snowboard and more..., Guide to Turkey.com (на англиски) 
* Slope & Lift Informations of Kartalkaya (на турски и англиски) 
* CAFE SOCIETY Kartalkaya  (на турски и англиски) 
* Kartalkaya Golden Key Chalet Official Web Site - Kartalkaya Mountain Accommodation Info (на турски и англиски) 
* Region info website (на турски) 
Категорија:Болу (покраина)
Категорија:Скијачки центри во Турција
Венген

[мини| Венгералпбан - железничка пруга што води до селото. [Јунгфрау се гледа во позадина.]]
**Венген** е планинско село во кантонот Берн  во централна Швајцарија. Се наоѓа на надморска височина од 1274 метри, со приближно 1.300 постојани жители. Во текот на летото тука престојуваат до 5.000 посетители и до 10.000 во зима. Венген е домаќин на традиционалните скијачки трки во Лауберхорн во рамките на Светскиот куп во алпско скијање, кои се одржуваат секој јануари.

## Историја
Венген во официјалните документи бил спомнат за првпат во 1268 година.

Викендички и хотели почнале да се градат кон средината на 19 век, кога бил отворен хотелот *Лаунерхаус* во 1859 година, со капацитет од 30 гости, а во 1880 година во *одморалиштето Венген* можеле да се сместат 100 гости. Со изградбата и пуштањето во употреба на железничката пруга *Венгерналпбан* во 1890-тите селото станало подостапно за туристите кои претходно морале да пешачат по стрмните падини до алпското село, што го поттикнало туризмот и почетокот на скијачката индустрија.

На почетокот од 20 век, британските туристи почнале да основаат скијачки клубови. Венгеновиот карлинг клуб бил основан во 1911 година.

Првите скијачки трки биле одржани на почетокот од 1920-тите. Во 1921 година се одржал британското првенство во спуст; следната година се одржала скијачка трка помеѓу Оксфорд и Кембриџ. На овие настани за прв пат се одржале трки во спуст за разлика од нордиските трки, кои се одржувале во другите швајцарски одморалишта. Исто така, во овој период, Лун ја измислил и ја вовел во Венген, првата трка во слалом, во која скијачите ја следеле патеката низ дрвјата, кои во подоцнежните години се заменети со скијачки порти. Овие настани се сметаат за зачеток на модерните скијачки трки и алпското скијање .

## Рекреација
[мини|200x200пкс| [Карл Шранц победува во 1966 година]]
[мини|200x200пкс| Поглед од Венген на [Јунгфрау и Лаутербрунентал]]
Венген е домаќин на меѓународно познатите скијачки трки Лауберхорн, а се наоѓа на патеката на маратонот Јунгфрау .

Класичните скијачки трки се одржуваат во Венген од 1930 година и традиционално се состојат од спуст, слалом и алпска комбинација. Покрај тоа што е една од технички најтешките патеки за спуст, Лауберхорн е најдолгата патека на Светскиот куп на ФИС. Најдобрите скијачи патеката долга 4455 км ја завршуваат за околу 2½ минути, а максимални брзини се постигнуваат кај *Ханегшус* (*Haneggschuss)*, приближно до 160 км/час, на половина минута пред финишот.

## Наводи

Категорија:Координати на Википодатоците
Категорија:Врамена карта без назнака за OSM-однос на Википодатоците
Категорија:Села во Швајцарија
Категорија:Скијачки центри во Швајцарија
Скијачка жичница

[мини|Механизам за [седешница во одморалиштето Вал Сенис Ваноас, Франција.]]
**Скијачката жичница** ― механизам за превоз на скијачи на рид. Скијачките жичници обично се платена услуга во скијалиштата. Првата скијачка жичница била изградена во 1908 година од Германецот Роберт Винтерхалдер во Шолах/Ајзенбах, Хохшварцвалд.

## Видови
[мини| [Седешница во скијалиштето Вуокати во Соткамо, Каину, Финска во 2006 година.]]

* Воздушни жичници превезуваат скијачи додека се виснати од земјата. Воздушните жичници се често двокабловски жичарници, префиксот „дво-“ што значи дека каблите имаат две различни функции (носење и влечење).
** Воздушни трамваи
** Седешници и монтажни седешници
** Фунифори
** Фунители
** Гондолски жичници
** Хибридни жичници
* Влечници, вклучувајќи Т-шипки, „магични теписи“ и влечење со јаже.
* Кабелски железници, вклучувајќи фуникулари
* Хеликоптери и се снежни гасенички возила се користат за соодветното скијање. Ова е заднинско скијање или бордање до кое се пристапува со снежн о гасеничко возило или хеликоптер наместо со жичница или со планинарење. Скијањето со гаселенички возила е помалку од половина од цената на хеликоптерското скијање, поскапо од билетот за жичница, но е полесно од скијањето. Скијањето со гасенички возила е со водење. Скијањето во одредени, крајни одморалишта, како планината Силвертон, е исто така со водење, дури и кога скијате веднаш надвор од жичницата.

## Места
[мини|400x400пкс| Карта на скијалиштата ширум [светот.]]
Скијачките жичници се изградени и на северната и на јужната полутопка. Крајни места на скијачки жичници на отворено:

* Најсеверната е во близина на Тромсе, Норвешка
* Најјужната е во близина на Ушуаја, Аргентина
* Најблиску до екваторот на северната полутопка е во близина на Лианг, НР Кина
* Најблиску до екваторот на јужната полутопка е во близина на Махласела, Лесото

## Наводи
 

## Надворешни врски

* 

Категорија:Кревалки
Категорија:Скијачки центри
Санкт Мориц

**Санкт Мориц** или **Сент Мориц** (, , , ) е алпски туристички центар во Енгадин во Швајцарија, на надморска височина од околу 1800 метри. Се наоѓа во швајцарскиот кантон Граубинден.

Сент Мориц лежи на јужните падини од Албулските Алпи со поглед на пространата глацијарната долина на Горен Енгадин и истоименото езеро: Сент Мориц. Тој беше домаќин на Зимските олимписки игри во 1928 и 1948 година.

## Историја
Сент Мориц за првпат се споменува околу 1137–39 година како ад санктум Маурициум (латински: *ad sanctum Mauricium)*. Селото името го добило името по Свети Маврициј, ранохристијански светец од јужен Египет кој бил мачен во 3 век во Римска Швајцарија додека служел како водач на Тебанската легија.

## Спорт
Сент Мориц било зимско одморалиште уште во 19 век. Студентите од Оксфорд и Кембриџ оделе таму и се натпреварувале меѓу себе. Сент Мориц беше град-домаќин на Зимските олимписки игри во 1928 и 1948 година, и е еден од трите градови кои двапати биле домаќини, заедно со Инсбрук, Австрија и Лејк Плесид во САД. Санкт Мориц бил домаќин на Светското првенство во алпско скијање ФИС во 1934, 1974, 2003 и 2017 година.

Освен тоа, Сент Мориц бил домаќин на Светското првенство во боб и скелетон санкање рекордни 21 пат. Од 1985 година, тој е домаќин на Сноу Поло Сент Мориц, турнир на кој учествуваат многу од најдобрите тимови на светот и се игра на посебно обележан терен на замрзнатото езеро.

Сент Мориц е исклучително популарен во летните месеци како место за висински подготовки за спортски тркачи, најчесто велосипедисти, тркачи на долги патеки и тркачи во брзо одење. Популарен е поради надморската висина, временските услови, атлетската патека од светска класа и многуте други патеки и патчиња во околината.
[центар|мини|1000x1000пкс| Едрење по [Езеро Сент Мориц|Езерото Санкт Мориц]]

## Наводи

Категорија:Санкт Мориц
Категорија:Статии со извори на германски (de)
Категорија:Статии со извори на италијански (it)
Категорија:Статии со извори на француски (fr)
Категорија:Статии со микроформати hAudio
Категорија:Статии со текст на германски
Категорија:Координати на Википодатоците
Категорија:Скијачки центри во Швајцарија
Категорија:Бањски градови
Категорија:Зимски олимписки игри 1928
Категорија:Зимски олимписки игри 1948
Аделбоден

**Аделбоден** е планинско село во Швајцарија, сместено во кантонот Берн на Бернската висорамнина.

## Географија
Аделбоден е типично швајцарско планинско село на тераса која гледа на југ кон водопадите Енгстлиген. Дел од селото се и населените долини Гилбах, Стигелшванд, Боден, Хирцбоден и Аусершванд. Највисоко место во областа е Вилдштрубел со 3242 метри, а најниската точка е на 1045 метри во долината Енгстлиген.

## Историја
десно|мини|250x250пкс| Аделбоден во 1900 г
Аделбоден првпат се споменува во 1409 година како *во долината Аделбоден (in valle Adelboden)*. Во 1453 година се споменува како *Аделбоден алијас силва*.

Во 1870-тите бил отворен првиот пансион од еден од месните учители. Прераснал во хотел, кој сè уште е во сопственост на истото семејство (хотел Хари им Шлегели). Кон крајот на векот туризмот придонел за голем пораст на населението.

Првите зимски спортски одмори, организирани од Хенри Лун во 1903 година за дестинација го имале Аделбоден.

## Туризам и спорт
десно|мини|250x250пкс| Британските посетители Лоренс и Дорис Огилви на дрвени скии во Аделбоден 1938 година
Во Аделбоден, туризмот е претежно семеен и таму има 24 хотели (1.291 кревети), 3.800 викендици (15.200 кревети), 28 групни сместувања (1.830 кревети), три кампови и 40 ресторани.

На Аделбоден има скијачки патеки од сите степени на тежина, меѓу кои се и велеслаломската патека од Светскиот куп на Чеунисбергли и скијачки патеки за нордиско трчање. Поседува патеки за скијачко трчање во должина од 40 километри. Има патеки и за сноубордери. 

## Поврзано
* Историја на скијање

## Надворешни врски
* Туризам во Аделбоден  (германски)
* Туризам во Аделбоден  (англиски)
* Алпско скијање maps.com – зимска карта – Аделбоден

## Наводи

Категорија:Скијачки центри во Швајцарија
Категорија:Општини во Берн (кантон)
Категорија:Статии со извори на германски (de)
Категорија:Статии со текст на германски
Категорија:Координати на Википодатоците
Кицбиел

**Кицбиел** (, ) — средновековен град сместен на Кицбиелшките Алпи во Тирол, Австрија. Се наоѓа на околу 100 км источно од Инсбрук и е административен центар на областа Кицбиел. Кицбиел е скијачки центар со меѓународно реноме и неговата скијачка сезона трае од средината на октомври до почетокот на мај. Во текот на зимата и раната пролет најчесто е посетуван од клиентела од високата класа од Австрија и од странство.

## Спорт
Кицбиел е едно од најпознатите европски одморалишта за зимски спортови. На планината Ханенкам секоја година се одржуваат скијачки трки од Светскиот куп, меѓу кои е најпознатиот настан во купот, спустот на познатата патека Штрајф. Направена во 1937 година, *Штрајф* е свртена кон североисток е меѓу најтешките патеки на светот, и е озогласена по многуте несреќи. Од 27 февруари до 1 март 1959 година тука се одржало Австриското првенство во алпско скијање.

Секое лето во Кицбиел се одржува АТП тениски турнир на земјена подлога, Отвореното првенство на Австрија.

## Збратимени градови
Кицбиел е збратимен со:

*  Гринич во Конектикат, од 1961
*  Јамагата, Јапонија, од 1963
*  Сан Вали, Ајдахо, од 1967
*  Випитено, Италија, од 1971
*  Ријеј Малмезон, Франција, од 1979
*  Бад Зоден ам Таунус, Германија, од 1984

## Галерија

Податотека:Kitzbuhel Schwarzsee 1.jpg|Езерото *Шварц Зе* *и планините Вајлдер Кајзер* во позадина
Податотека:Kitzbuhel Liebfrauenkirche Pfarrkirche_Andreas.jpg|Средновековни цркви *Богородичната црква* (l) и Свети Андреј (r).
Податотека:Kitzbuhel Liebfrauenkirche.jpg|*Богородичната црква* и камбанаријата од 48 метри.
Податотека:Kitzbuhel Pfarrkirche Heiliger Andreas.jpg|Свети Андреј со кулата од 13 век.
Податотека:Kitzbuhel Katharinenkirche 1.jpg|Света Катерина од север.
Податотека:Kitzbuhel Katharinenkirche 2.jpg|Света Катерина од југ.
Податотека:Kitzbuehel04.JPG|Црквите близначки во Кицбиел, *Богородичната црква* и Свети Андреј.
Податотека:Kitz.jpg|Панорама на Кицбиел од жичницата до *Ханенкам.*
Податотека:Kitzbühel, Kiegerdenkmal Dm110136 foto5 2017-08-03 10.57.jpg|Воен споменик во Кицбиел


## Панорама

## Поврзано
* Салцбург
* Салцбург - покраина

## Наводи

## Надворешни врски

* Туристичка канцеларија Кицбиел
* Кицбиел - гигапикселна панорама (20.000 мегапиксели)
* Фото галерија на скијачките патеки во Кицбиел
* Бергбан Кицбиел - планинска железница
* Музеј Кицбиел - Алфонс Валде

Категорија:Статии со извори на германски (de)
Категорија:Статии со микроформати hAudio
Категорија:Координати на Википодатоците
Категорија:Скијачки центри во Австрија
Бивер Крик (одморалиште)

200px|мини|Скијачка патека
**Бивер Крик** е скијачко одморалиште во западниот дел на САД, во близина на Авон, Колорадо. Одморалиштето се состои од три села, главното село Бивер Крик, Бачелор Гулч и Eроухед. Одморалиштето е во сопственост и е управувано од Веил ресортс (Vail Resorts), кое оперира и со други одморалишта во САД. На Бивер Крик редовно се одржуваат настаните од Светскиот куп, обично на почетокот на декември.

Категорија:Координати на Википодатоците
Категорија:Скијачки центри во САД
Категорија:Населени места основани во 1980 година
Трбушка

мини|Исчистено и исечено чкембе, подготвено за понатамошна обработка
**Трбушка**, **кормушка**, **чкембе** или **шкембе** — јадење направено од исчистени желудници од разни животни.

## Состав

### Говедско чкембе
За подготовка на чкембето најчесто се користат првите три комори на говедскиот желудник. Задниот дел од говедскиот желудник - *сириштето* многу ретко се користи поради неговата структура во која преовладува жлездеста слузница.

### Јагнешко чкембе
Освен желудникот од јагнето се користат и тенките црева. Јагнешкото *сириште* се користи при подготовка на ширден.

### Други животни
Чкембе се прави и од желудник на кози, свињи, елени, туна.

### Неисчистено чкембе

Чкембето од кое не се целосно измиени остатоците од утробата на животното, се нарекува и зелено или незрело чкембе. Мирисот на таквото чкембе е непријатен за луѓето, но многу примамлив за кучињата и мачките, па затоа се популарни како храна за домашни миленици.

### Исчистено чкембе
Како човечка храна се користи исчистеното чкембе. Во зависност од вкусот и умешноста на готвачот, чкембето може да има мали траги од остатоци од утробата, што му дава посебна арома на јадењето. Без оглед на вкусот на готвачот, процентот на остатоци од желудник е многупати помал од зеленото чкембе што се користи во храната за животни.

## Готвење
Чкембето се подготвува во многу делови од светот на различни начини. Заедничко за сите рецепти е првата фаза на преработка на сиров желудник, а тоа е чистење од остатоците од утробата со варење. За подготовка на колбаси, исчистеното чкембе се сечка на помали парчиња, а за приготвување на варени и супи, на поголеми парчиња (ленти). Во некои јадења се користи цел или дел од исчистениот желудник, како во прилепскиот „ширден“, каде истиот се полни со парчиња месо.

## Чкембето во Македонија
мини|лево|Чкембе-чорба
Во Македонија најчесто се подготвува чкембе-чорба особено во зимските месеци. Битолчани се познати по подготовката на јадења од чкембе, па навивачите на спортските клубови Пелистер се нарекуваат Чкембари.

Во пролет се подготвува кукурек, кој се подготвува од плетенки од јагнешко чкембе и цревца.

Симбол на кулинарството во Прилеп е ширденот.

## Маркетинг
Маркетиншкиот одбор за чкембе го промовира 24 октомври како Светски ден на чкембето бидејќи на тој ден во 1662 година, Семјуел Пипс напишал, Tripe Marketing Board promotes World Tripe Day on 24 October, because on that day in 1662, Samuel Pepys wrote, „Дома вечеравме со жена ми највкусно јадење од чкембе по мој рецепт.“

## Наводи

## Надворешни врски

Категорија:Месо
Категорија:Внатрешници
Лејк Луиз (скијачки центар)

**Скијачкиот центар** **Лејк Луиз** е одморалиште во западна Канада, сместено во Националниот парк Банф во близина на селото Лејк Луиз, Алберта. Се наоѓа 57 километри западно од Банф, и Лејк Луиз е еден од трите поголеми скијачки центри во Националниот парк Банф.

Одморалиштето се наоѓа на јужните падини од Планините Слејт, опкружено со планински врвови од околу 3000 метри надморска височина.

## Историја
На Лејк Луиз со скијање се започнало од 1920-тите. Првиот ски лифт бил поставен во 1954 година, а жичницата била додадена во 1960 година 

## Настани
На скијалиштето во Лејк Луиз се одржува првата трка од Светскиот куп во алпско скијање во организација на ФИС и e единственото место во Канада каде што се одржува овој настан. Настанот,  познат и како **Зимски почеток на Светскиот куп во Лејк Луиз**, ги привлекува најдобрите скијачи во спуст од целиот свет - како што е четирикратната Светска Шампионка, Линдзи Вон. Трките почнале да се оджуваат во одморалиштето од 1980 година, а непрекидно се возеле од 1993 до 2020 година. Пандемијата од КОВИД-19 во 2020 година била причина за откажување на трките во 2020 година. Во Лејк Луиз се одржуваат трки и во машка и во женска конкуренцуја од Светскиот куп, и е домаќин на првите трки во спуст и супервелеслалом од Светскиот куп во сезоната.

Во скијачкиот центар Лејк Луиз за прв пат бил домаќин на Светскиот куп во сноуборд во рамките на ФИС во декември 2013 година.

## Објекти
Во Лејк Луиз има 145 означени скијачки патеки на четири планински падини и од нив 25% се за почетнички, 45% со средна тежина и 30% напредни.

Гондолата за разгледување на езерото Луиз работи во текот на целата година, од која можат да се видат панорами на ледниците, природните извори, дивите цвеќиња и дивите животни (како гризли мечки). Одморалиштето нуди можност и за други активности како: санкање со кучиња, лизгање на мраз и крос кантри скијање.

### Патеки

## Надворешни врски
* 
* Светски куп во алпско скијање во Лејк Луиз
* Ски Банф - Лејк Луиз - Саншајн  - Заедничко вложување во три области помеѓу скијачкиот центар Лејк Луиз, селото Саншајн и планината Норкеј

## Наводи

Категорија:Координати на Википодатоците
Категорија:Скијачки центри во Канада
Категорија:Национален парк Банф
Скијалиште „Копанки“

[мини|[Седешница|Двоседот во скијалиштето Копанки]]
мини|Хотел Молика
мини|Карта на скијалиштето
**Копанки** — скијалиште во Националниот парк Пелистер, на североисточната страна на Баба Планина, на надморска височина од 1410 м. Скијалиштето Копанки е оддалечено 15 км од Битола со која го поврзува асфалтен пат. Во непосредна близина на скијалиштето се наоѓа хотелот „Молика“, а на крајот на седешницата, се наоѓа опожарениот планинарски дом „Копанки“.

## Историја
Скијалиштето „Копанки“ е осовременето со седешница и влечница, свечено пуштени во употреба на 4 ноември 1975 година по повод денот на ослободувањето на Битола. 

Целокупната изградба на жичницата била финансирана од месен самопридонес на жителите  на општина Битола. Постројката била од производителот „Помагалски“ од Гренобл, Франција.

Во истиот период била поставена и детската влечница „Пионир“ која се наоѓа во потегот од локалитетот 7 Кладенци, до патот и почетокот на жичницата на локалитетот „Бегова Чешма“.

Честа за пуштање во свечена употреба му припаднала на Љупчо Спировски, член на Скијачкиот клуб Пелистер од Битола и репрезентативец во скијање на Република Македонија.

Во 1985 со помош на големиот број ентузијасти, планинари, граѓани од Битола и со помош на жителите од потпелистерските села се оспособила патеката над локалитетот Копанки до месноста викана „Извидница“ на надморска висина од 1600 до 1800 метри. Самоуправната интересна заедница (СИЗ) за Детска заштита при општина Битола била организатор и обезбедила средства за набавка на целата конструкција и постројка на влечницата на тој потег. Опремата била набавена од словенечкиот производител „Лесна“ од Словењ Градец, Република Словенија. 

### Управување
Со скијалиштето во текот на годините стопанисувале различни стопански организации:
* Од 1982 година до 1986 година - Рекреативниот центар Пелистер – Нижеполе.
* Од 1986 до 2001 година - „Детското одморалиште – Пелистер“, под покровителство на Министерството за труд и социјала на Република Македонија.
* Од 2001 година до 2002 година - Јавното претпријатие „Стрежево“ – Битола.
* Од 2002 година до 2005 година - Приватното претпријатие „Барни“ од Битола како концесионер на планинарскиот дом Копанки и скијачката патека.
* Од 2005 година до 2007 година - приватната фирма „Грандинг“ – Скопје.

Периодот од 2006 година до декември 2011 година е најтешкиот период за скијалиштето Копанки и за граѓаните и вљубениците на Пелистер, кога скијалиштето воопшто функционирало. Од почетокот на 2011 година стопанисувањето го презел АД ЕЛЕМ Скопје и нејзините подружници и скијалиштето повторно профункционирало. 

## Скијачки патеки

## Наводи

Категорија:Скијачки центри во Македонија
Зелден

**Зелден** е општина во Тирол, Австрија.

## Географија
Со површина од 467&nbsp;km2 Зелден е најголемата општина во Австрија. Зелден има 3.449 (2003 година) постојани жители, но има капацитети во кои може да се сместат 15.000 туристи. Годишно во Зелден се реализираат преку 2 милиони ноќевања, и според тоа, таа е трета најпопуларна австриска туристичка дестинација (по Виена и Салцбург).

Селото Зелден се наоѓа на надморска височина од 1368 метри, а селото Хоксолден на 2090 метри, каде што има 5 хотели со четири ѕвезди. Највисок врв е Вилдшпице со 3768 метри, втор највисок врв во Австрија, по Гросглокнер.

Оцталскиот леднички пат е вториот највисок поплочен пат во Европа. По тој пат од Зелден се оди до ледникот Ретенбах и ледниците Тиефенбахфернер во Ецталските Алпи.

## Скијачки центар
Зелден е исто така популарен скијачки центар и тука редовно се одржуваат првите трки од Светскиот куп во сезоната; трката во велеслалом во двете конкуренции (мажи и жени) најчесто се закажува кон крајот на октомври на ледникот Ретенбах. Трките во октомври 2016 година започнале на 3040 метри (н.в) и завршиле на 2670 метри, вертикален пад од 370 метри.

## Наводи

## Надворешни врски

* Soelden.com - официјално мрежно место за туристите
* Ски-Австрија - Скијање во Зелден

Категорија:Скијачки центри во Австрија
Категорија:Координати на Википодатоците